Pentobarbital

Pentobarbitala konposatu organiko heteroziklikoa da,C11H18N2O3 formula duena barbiturikoen klasekoa, hots, azido barbiturikoaren deribatua. Solido kristalino zuria da. Uretan ia disolbaezina da, baina disolbagarria da azetonatan eta metanoletan. Toxikoa da.

 Sintesia 
Pentobarbitala sintetizatzeko urea eta azido 2-etil-2-(1-metilbutil)malonikoaren dietil esterrarekin erreakzionarazten da.

498x498px|Pentobarbitalsynthese

 Erabilera 
Pentobarbitala efektu laburreko barbituriko bat da normalean lasaigarri gisa, preanestesiko gisa eta larrialdietan konbultsioak kontrolatzeko erabiltzen dena.Epe laburreko insomnioaren tratamendurako ere erabil daiteke. Espainian botika generiko gisa merkaturatzen da. Normalean sodio-gatz moduan erabiltzen da, uretan disolbagarriagoa delako.

Pentobarbitala teratogenikoa denez haurdunaldian ez da hartu behar.

 Eutanasia 
Pentobarbitalak heriotza eragin dezake dosi handietan erabiltzen denean. Eutanasiarako erabiltzen da, bai gizakientzat, baita animalientzat ere. Hutsik hartzen da, edo fenitoina bezalako agente osagarriekin batera, animalien eutanasia injektagarriko soluzio komertzialetan.

 Exekuzio-droga 
Pentobarbital heriotza-zigorrera kondenatutako pertsonak exekutatzeko usatu izan da Estatu Batuetako hainbat estatutan.

 Erreferentziak 

Kategoria:Lasaigarriak
Kategoria:Antagonista nikotinikoak
Kategoria:Hipnotikoak
Kategoria:AMPA errezeptoreen antagonistak